RB1
Retinoblastomski protein (pRb, Rb, RB ili RB1) je tumor-supresorski protein čija nefunkcionalnost uzrokuje nekoliko glavnih kancera. Jedna od funkcija pRb je sprečavanje prekomjerne proliferacije ćelija, inhibiranjem progresije ćelijskog ciklusa sve dok ćelija nije spremna za diobu. Kad je ćelija spremna za podjelu, pRb se fosforilira, deaktivirajući je, i dopušta se ćelijskom ciklusu da napreduje. Također je regruter nekoliko enzima za remodeliranje hromatina, kao što su metilaze i acetilaze. pRb pripada porodici džepnih proteina, čiji članovi imaju džep za funkcionalno vezivanje drugih proteina. Ako se onkogeni proteini, poput onih koje proizvode ćelije inficirane visokorizičnim tipovima ljudskog papiloma virusa, veže i inaktivira pRb, to može dovesti do raka. Gen RB je možda bio odgovoran za evoluciju višećelijskih oblika u nekoliko loza života, uključujući životinje.